**DĖL ROKIŠKIO RAJONO SAVIVALDYBĖS TARYBOS 2021 M. VASARIO 26 D. SPRENDIMO NR. TS-17 „DĖL ROKIŠKIO RAJONO SAVIVALDYBĖS BIUDŽETO 2021 METAMS PATVIRTINIMO“ PATIKSLINIMO**

 2021 m. kovo 26 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 15 punktu, 18 straipsnio 1 dalimi, Rokiškio rajono savivaldybės taryba n u s p r e n d ž i a:

Patikslinti Rokiškio rajono savivaldybės tarybos 2021 m. vasario 26 d. sprendimą Nr. TS-17 „Dėl Rokiškio rajono savivaldybės biudžeto 2021 metams patvirtinimo“:

1. Padidinti 1 priede patvirtintą savivaldybės biudžeto pajamų dalį **1 783,09554** **tūkst. eurų**, iš jų:

* 1. padidinti specialiąją tikslinę dotaciją, skirtą Rokiškio rajono savivaldybės dvaro viralinės rekonstrukcijos ir pritaikymo darbams, 100,0 tūkst. eurų;
	2. padidinti kitų tikslinių dotacijų iš kitų valdžios sektorių subjektų planą 1683,09454 tūkst. eurų, iš jų:

 Kelių priežiūros ir plėtros programai – 1617,8 tūkst. eurų,

 naujoms mokytojų padėjėjų pareigybėms įsteigti – 60,730 tūkst. eurų,

 dotacija savivaldybės vykdomų projektų nuosavai daliai finansuoti – 4,56454 tūkst. eurų,

 dotacija Rokiškio rajono savivaldybės Juozo Keliuočio viešajai bibliotekai dokumentams įsigyti – 0,001 tūkst. eurų.

 2. 1, 2, 7,8 priedus išdėstyti nauja redakcija.

3. Patikslinti 4, 5, 6 priedus.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Reda Dūdienė

Rokiškio rajono savivaldybės tarybai

**ROKIŠKIO RAJONO SAVIVALDYBĖS TARYBOS SPRENDIMO PROJEKTO ,,DĖL ROKIŠKIO RAJONO SAVIVALDYBĖS TARYBOS 2021M. VASARIO 26 D. SPRENDIMO NR. TS-17 „DĖL ROKIŠKIO RAJONO SAVIVALDYBĖS BIUDŽETO 2021 METAMS PATVIRTINIMO“ PATIKSLINIMO“ AIŠKINAMASIS RAŠTAS**

 **Parengto sprendimo projekto tikslai ir uždaviniai.** Tarybos sprendimo projekto tikslas – patikslinti pajamų ir išlaidų planą.

 Šiuo metu esantis teisinis reglamentavimas. Sprendimo projektas yra parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 15 punktu.

**Sprendimo projekto esmė.**

**PAJAMOS (1, 2 PRIEDAI).**

Pajamos didinamos iš viso 1 783,09554 tūkst. Eur.

1. Specialioji tikslinė dotacija didinama 100 tūkst. eurų. Kultūros ministerija skyrė tikslines

lėšas Rokiškio rajono savivaldybės dvaro viralinės rekonstrukcijos ir pritaikymo darbams.

 2.Susisiekimo ministerija paskirstė lėšas savivaldybėms Kelių priežiūros ir plėtros

programai. Mūsų savivaldybei skirta 1617,8 tūkst. eurų.

1. Švietimo, mokslo ir sporto ministerija paskirstė lėšas savivaldybėms naujoms mokytojų

padėjėjų pareigybėms įsteigti. Tam tikslui savivaldybei skirta 60,73 tūkst. eurų.

 3. Finansų ministerija pervedė 4,56454 tūkst. eurų dotaciją savivaldybės vykdomų projektų nuosavai daliai. Tai dotacija vykdomam projektui „Obelių miesto gyvenamosios vietovės atnaujinimas“.

 4. Dotacija Viešajai bibliotekai dokumentams įsigyti tikslinama 1 euru dėl techninės

klaidos.

**IŠLAIDOS (4, 5, 6, 8 PRIEDAI)**

1. Speciali tikslinė dotacija Rokiškio rajono savivaldybės dvaro viralinės rekonstrukcijos

ir pritaikymo darbams 100,0 tūkst. eurų, Kelių priežiūros ir plėtros programai skirtos lėšos (1617,8 tūkst. eurų) ir dotacija savivaldybės vykdomų projektų nuosavai daliai (4,54654 tūkst. eurų) skiriamos 5 programai ,,Rajono infrastruktūros objektų priežiūra, plėtra ir modernizavimas“ – Statybos ir infrastruktūros skyriui.

1. Naujoms mokytojų padėjėjų pareigybės įsteigti skirtos lėšos skiriamos

2 programai ,,Ugdymo kokybės ir mokymosi aplinkos užtikrinimas“ ir paskirstomos 10 švietimo įstaigų ir Švietimo ir sporto skyriui.

1. Kiti biudžeto tikslinimai.
	1. lėšos Užimtumo didinimo programai ( viešiesiems darbams) iš 1 programos

 „Savivaldybės funkcijų įgyvendinimas ir valdymas“ administracijos asignavimų perkeliamos į 4 programą „Socialinės paramos ir sveikatos apsaugos paslaugų kokybės gerinimas“ – Statybos ir infrastruktūros plėtros skyriui.

* 1. Nuo š. m. balandžio 1 d. pagal sudarytą sutartį tarp Kultūros centro ir Rudolfo Lymano

muzikos mokyklos išlaidas už komunalines paslaugas (šildymą, elektrą, vandenį) apmokės muzikos mokyklos choreografijos skyrius. Iki šiol už šias paslaugas mokėdavo Kultūros centras. Ir lėšos buvo skirtos jiems. Todėl 1150 eurų perkeliama iš Kultūros centro į Rudolfo Lymano muzikos mokyklos choreografijos skyrių.

* 1. Įsteigus Komunikacijos ir kultūros skyrių, dalis funkcijų iš 2 programos „ Ugdymo

kokybės ir mokymosi aplinkos užtikrinimas“ perkeliamos į 3 programą „Kultūros, sporto, bendruomenės ir vaikų ir jaunimo gyvenimo aktyvinimo programa (03). Tai priemonės: respublikinių ir tarptautinių sporto renginių finansavimas, sporto nevyriausybinių organizacijų finansavimas ir Talentingų žmonių rėmimo programa. Asignavimų valdytojas lieka tas pats – Švietimo ir sporto skyrius. Taip pat Jaunimo politikos įgyvendinimo programa iš 1 programos administracijos perkeliama į 3 programą – Komunikacijos ir kultūros skyriui.

 3.4. Juozo Keliuočio viešajai bibliotekai skirtos tikslinės lėšos dokumentams įsigyti perkeliamos ilgalaikiam turtui, nes knygų fondai, nežiūrint įsigijimo vertės, priskiriami prie ilgalaikio turto.

 3.5. Koreguojamas sprendimo 8 priedas – savivaldybės vykdomų projektų sąrašas (raudonu šriftu pažymėtos keičiamos pozicijos).

 **Galimos pasekmės, priėmus siūlomą tarybos sprendimo projektą:**

 **teigiamos, nauda rajono gyventojams** – gautos papildomos lėšos pagerins savivaldybės kelių būklę, bus pradėta Krašto muziejaus viralinės rekonstrukcija. Naujos mokytojų padėjėjų pareigybės leis užtikrinti platesnę ir kokybiškesnę pagalbą mokiniams, turintiems specialiųjų ugdymosi poreikių;

 **neigiamos** – nėra.

 **Finansavimo šaltiniai ir lėšų poreikis**: papildomos lėšos skiriamos iš valstybės biudžeto.

 **Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

 **Antikorupcinis vertinimas.** Atliktas teisės akto projekto antikorupcinis vertinimas, parengta pažyma.

Finansų skyriaus vedėja Reda Dūdienė